पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। भाजयुमो के क्रिकेट मैच पर भीगा मौसम भारी पड़ गया है। बादल मंडराने के डर से मुख्यमंत्री शिवराजसिंह चौहान, पार्टी के प्रदेश अध्यक्ष नरेंद्र तोमर और मोर्चा राष्ट्रीय अध्यक्ष अनुराग ठाकुर का मंगलवार का इंदौर दौरा निरस्त हो गया है।
मोर्चा अब बाद में पुरस्कार वितरण समारोह में संभाग के कार्यकर्ताओं की भीड़ जुटाकर अतिथियों को आमंत्रित करेगा। कोशिश रहेगी कि राष्ट्रीय अध्यक्ष राजनाथसिंह भी शामिल हों।
मोर्चा के प्रदेश अध्यक्ष अमरजीत मौर्य ने बताया सोमवार को नेहरू स्टेडियम में इंदौर के वरिष्ठ नेताओं की उपस्थिति में मैच शुरू होंगे। मौसम ठीक रहा तो मंगलवार को फाइनल भी होगा, लेकिन पुरस्कार वितरण समारोह आयोजित नहीं होगा।
मैच के प्रदेश संयोजक दीपक जैन ने कहा कि मुख्यमंत्री और प्रदेश अध्यक्ष की मौजूदगी में पुरस्कार वितरण की तारीख बाद में घोषित की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva zho_Hant eng_Latn